text: Bústaðir farið undir at byggja 87 nýggjar íbúðir afturat
text: #000002
text: Talan er um 44 íbúðir við Dalavegin í Tórshavn, 18 íbúðir Úti á Land í Fuglafirði og 7 íbúðir á Streymnesi. Farið verður eisini undir at byggja 18 íbúðir og felagshøli til ein búfelagsskap á Kneysum á Toftum.
text: #000003
text: Bústaðir hevur fyri nøkrum árum síðani keypt eina trøð við Dalavegin í Havn. Roynt hevur í fleiri umførum verið at ment eina íbúðaverkætlan fyri økið. Nú er avtala gjørd við byggivirkið HVT um at byggja verkætlanina, sum íalt fevnir um 44 búeindir. Talan verður um seks túnbýlingar við 6-8 búeindum í hvørjum. HVT er byrjað arbeiðið, sum væntandi verður liðugt um tvey ár.
text: #000004
text: Verkætlanin Úti á Land í Fuglafirði hevur verið ávegis í eina tíð. Nú hevur Bústaðir gjørt avtalu við smápartafelagið Toftanes 2 og Fuglafjarða kommunu, um at Bústaðir ger verkætlanina við 18 íbúðum lidna. Byggivirkið TN Bygging kemur saman við SEVE at byggja íbúðarbygningin, sum væntandi verður liðugur næsta summar.
text: #000005
text: Farið verður eisini undir at byggja 7 íbúðir á einum grundøki, sum Bústaðir eigur ovarlaga í Streymnesi. Talan verður um íbúðir, sum eru líkar teimum, sum fyrr í ár vórðu tiknar í brúk Við Steigarbrekku í Sandavági. Eins og í Sandavági verður tað byggivirkið Norðhus og SEVE, ið koma at byggja. Næsta summar verður væntandi klárt at flyta inn í íbúðirnar.
text: #000006
text: Á einum øki Á Kneysum norðan fyri kommunuskrivstovuna hjá Nes kommunu hevur Bústaðir saman við Almannaverkinum ment eina verkætlan til ein búfelagsskap. Har fer byggivirkið KBH at byggja ein bygning í trimum hæddum við 18 íbúðum á 50 fermetrar og felagshøli. Væntandi verður bygningurin liðugur á sumri 2025.
text: #000007
text: Við hesum fýra verkætlanunum er íalt talan um 87 nýggjar íbúðir, sum fara at verða tiknar í nýtslu komandi tvey árini, umframt tær, sum í løtuni verða bygdar.
text: #000008
text: mai 2023, Bústaðir – Føroya bústaðafelag
text: #000009
text: Myndir: Miðvingar hava verið í Ryggskor
text: #000013
text: Skrá fyri býráðsfundin 26. september
text: #000017
text: Skrá fyri bygdaráðsfundin 27. september
text: #000018
text: Størri ídnaðarøkið og fleiri parkeringspláss við flogvøllin
text: #000019